Diari Oficial de la Generalitat Valenciana


Sumari del DOGV 2796, del 22-07-1996 (1996/838858)

RESOLUCIÓ de 24 de maig de 1996, del president de la Comissió Territorial d'Urbanisme, pel qual es fa públic l'Acord de la Comissió Territorial d'Urbanisme, d'11 de desembre de 1995, relatiu a l'aprovació definitiva del Pla Parcial del sector UBZ-5 del municipi de Monforte del Cid
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838858


Data del document
:   24-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 24 de maig de 1996, del president de la Comissió Territorial d'Urbanisme, pel qual es fa públic l'Acord de la Comissió Territorial d'Urbanisme, d'11 de desembre de 1995, relatiu a l'aprovació definitiva del Pla Parcial del sector UBZ-5 del municipi de Monforte del Cid.   
La Comissió Territorial d'Urbanisme, en la sessió del dia 11 de desembre de 1995, va adoptar aquest acord:  
«Vist l'expedient de referència, i basant-se en els següents:  
Antecedents de fet  
Primer  
L'Ajuntament, en la sessió plenària del 31 de març de 1995, va acordar-ne l'aprovació provisional, després de complir els tràmits d'aprovació inicial, el 28 de gener de 1994, i d'exposició pública, amb anuncis apareguts en el Diari Oficial de la Generalitat Valenciana d'11 de març de 1994, i en un dels diaris de més difusió provincial, el 22 de febrer de 1994. No hi ha hagut cap al·legació.  
Segon  
La Comissió Territorial d'Urbanisme, en la sessió del dia 20 de setembre de 1995, va acordar suspendre l'aprovació definitiva de l'expedient fins que s'aprovara definitivament el Pla Parcial del sector UBZ-2, per estar condicionat al desenvolupament d'aquest, i que s'aportara un certificat municipal acreditatiu de la capacitat de la xarxa de proveïment d'aigua i de la xarxa general de sanejament.  
Tercer  
L'Ajuntament, posteriorment, va presentar el Pla Parcial del sector UBZ-2, que es tramita conjuntament, per la qual cosa es pot donar viabilitat al Pla Parcial del sector UBZ-5. Hi aporta, també, un certificat acreditatiu de la capacitat de la xarxa de proveïment d'aigua i de la xarxa de sanejament, en els termes següents.  
Quart  
La documentació està integrada per memòria informativa i justificativa, plànols d'informació i d'ordenació, ordenances, pla d'etapes i estudi economicofinancer.  
Cinqué  
La finalitat del present expedient és el desenvolupament del sector UBZ-5 residencial, de les normes subsidiàries del municipi de Monforte del Cid, aprovades definitivament per la Comissió Territorial d'Urbanisme el 22 de juny de 1992.  
El sector, amb una superfície de 9,98 hectàrees, confronta amb el sector UBZ-2, i està situat en la rodalia de l'autovia Madrid-Alacant. L'actuació es promou per iniciativa particular del propietari.  
Les dimensions de l'actuació corresponen a una unitat elemental (inferior a 250 habitatges), als efectes d'aplicació de les reserves reglamentàries per a dotacions (annex del Reglament de Planejament), i s'hi compleixen les esmentades reserves.  
L'ordenació proposada descansa en un eix principal d'accés que prové del sector UBZ-2, que enllaça i vertebra la trama secundària que s'estableix en relació amb una topografia accidentada. Quant al proveïment d'aigua, sanejament i energia elèctrica, es troba vinculat al sector UBZ-2.  
Sisé  
Hi ha en l'expedient un informe dels Serveis Tècnics de Carreteres de la Conselleria d'Obres Públiques, Urbanisme i Transports, de 9 de novembre de 1995, amb aquestes paraules:  
"Examinada la documentació aportada, s'informa que, a causa que l'única connexió possible del sector UBZ-5 amb el sistema general viari haurà de ser pel sòl del sector UBZ-2, aquest Servei emet informe favorable condicionat al desenvolupament anterior o simultani del sector UBZ-2."  
Consideracions tècniques jurídiques  
Primera  
La tramitació es considera correcta, d'acord amb el que estableix l'article 116 del Text Refós de 1992 i els articles del 127 al 130 del Reglament de Planejament, per remissió del 138.2 de l'esmentat text legal.  
Segona  
La documentació es considera completa, de conformitat amb l'article 83.5 del Text Refós de 1992, i els articles del 57 al 63 del Reglament de Planejament.  
Tercera  
Les determinacions del present expedient es consideren en línies generals correctes, una volta han estat esmenades les deficiències assenyalades en l'anterior acord de la Comissió Territorial d'Urbanisme. Això no obstant:  
1. D'acord amb el certificat aportat per l'Ajuntament, relatiu al proveïment d'aigua potable del sector i l'execució de les obres necessàries que s'hi arrepleguen, caldrà subscriure els esmentats compromisos per part del promotor de l'actuació, i tot això s'haurà d'incloure posteriorment en el programa que es faça oportunament.  
2. Respecte de l'execució del Pla Parcial, caldrà ajustar-se a la regulació que respecte d'això estableix la Llei Reguladora de l'Activitat Urbanística, en especial al que estableix la disposició transitòria quarta.  
Quarta  
La Comissió Territorial d'Urbanisme és l'òrgan competent per a l'adopció del present acord a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de disposicions aplicables, la Comissió Territorial d'Urbanisme acorda:  
Aprovar definitivament el pla Parcial del sector UBZ-5, del municipi de Monforte del Cid, però supeditant-ne la publicació i, doncs, l'eficàcia, al fet que s'aporten compromisos per part del promotor de l'actuació en relació amb l'execució de les obres necessàries per al proveïment d'aigua i s'aprove definitivament el Pla Parcial del sector UBZ-2.»  
El dia 26 de març de 1996, el president de la Comissió Territorial d'Urbanisme va dictar la següent resolució:  
Vist l'acord adoptat per la Comissió Territorial d'Urbanisme en la sessió del dia 11 de desembre de 1995, pel qual aprovava definitivament l'expedient de referència, però amb la supeditació de l'aprovació al compliment de certes condicions, i també la documentació presentada per l'Ajuntament, el dia 17 de gener de 1996, que compleix en tots els punts l'Acord de la Comissió, resolc:  
Ordenar la immediata publicació de l'esmentat acord d'aprovació definitiva per a l'entrada en vigor, recordant a l'Ajuntament la necessitat que publique íntegrament en el Butlletí Oficial de la Província d'Alacant les ordenances i les normes urbanístiques, per a la seua vigència, conformement al que estableix l'article 124 del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, l'article 70 de la Llei 7/1985, de 2 d'abril, Reguladora de les Bases de Règim Local, i l'article 59.4 de la Llei 6/1994, de 15 de novembre, Reguladora de l'Activitat Urbanística. Així mateix, caldrà notificar el contingut de la resolució a tots els interessats que apareguen en l'expedient.  
Contra aquest acord, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règims jurídic de les administracions Públiques i del Procediment Administratiu Comú i el 23.1 del Reglament dels òrgans Urbanístics de la Generalitat Valenciana.  
Alacant, 24 de maig de 1996.- El president de la Comissió Territorial d'Urbanisme: Fernando Modrego Caballero.